Évzáró a női csapatnál

Vacsorával egybekötött évzárót tartott női csapatunk. A kötetlen hangulatú találkozó első felében Somogyvári Tamás szakosztályvezető értékelte a szezont, kiemelve, hogy szerettünk volna bentmaradni, a csapat mindent megtett, végül egy hektikus, nehéz szezon után mégis búcsúztak a felnőttek az NBII-től.

Az ifi csapat viszont nagy örömünkre megvédte tavalyi bajnoki címét, az együttes jövőre már a másodosztályban indulhat - tette hozzá a Somogyvári Tamás.

Nagyot küzdött a felnőtt csapat, sokszor kevésen múlt, végül úgy alakult, hogy kiestünk az NBII-ből - mondta évértékelőjében Somogyvári Tamás. A csapat tagjai mindent megtettek, nüanszokon múlt a a bentmaradás - fogalmazott. Nem adjuk fel, jövőre is mindenképpen szeretnénk felnőtt csapatot indítani, hogy legyen esély, hogy később újra fel tudjunk jutni - tette hozzá.

A kiesés ellenére pozitívum, hogy sok ifista szerepet kaphatott, belekóstolhattak a felnőtt mezőnybe, együtt edzhettek a "nagyokkal", mérkőzéseken pedig a fejlődésük szempontjából fontos játékperceket szerezhettek - folytatta Somogyvári Tamás.

Az ifi csapat újra nagyot alkotott, hiszen megvédte tavalyi bajnoki címét a harmadosztályban. A lányok ismét megmutatták, hogy jó közösséget alkotnak, jó erőkből áll az együttes, amely végig képes volt kiegyenlíett teljesítményre - mondta évértékelőjében a szakosztályvezető.

Ideje tehát szintet lépni, ezért jövőre egy osztállyal feljebb, a másodosztályban folytatják az ifisták - jelentette be Somogyvári Tamás. Ha a társaság együtt maradt, akkor sikerülhet a helytállás magasabb szinten is - fűzte hozzá. Még úgy is, hogy természetesen továbbra is a tanulás az első mindenki számára; külön kiemelendő, hogy iskola mellett járnak a lányok edzésre, sőt, a csapat 70 százaléka az ifi és a felnőtt együttesben is játszott. Sőt, két játékosunk, Sás Roberta és Ungor Gréta még a serdülő csapatban is pályára lépett, így egyszerre három bajnokságban szerepeltek - mondta Somogyvári Tamás.

A szakosztályvezető végül köszönetet mondott a Tatai AC-tól távozó Kulcsár Gyöngyinek, aki korábban játékosként, az utóbbi években pedig az ifi és a felnőtt csapat edzőjeként tett sokat a tatai kézilabdáért - zárta értékelőjét Somogyvári Tamás.

Az értékelőt követően az ifik Kurcsik Attila technikai vezetőtől és Somogyvári Tamás szakosztályvezetőtől átvették az aranyérmeket, elkészültek az év végi csapatfotók, majd következhetett a bankett záró része, a közös vacsora.

A női U19, III. osztály C csoportjának bajnoka a Tatai AC.

A csapat tagjai:

Cziráki- Lantai Tina

Darmo Réka

Kakas Lili

Kiss Kiara

Kurcsik Flóra

Major Lea

Rácz Rebeka

Sás Roberta

Sebestyén Dóra

Staudt Zorka

Stockbauer Luca

Szabó Patrícia

Százvai Noémi

Szivek Anikó

Tompa Anna

Ungor Gréta

Willi Dorka